burgasdotpro/wikipedia huggingface dataset:
Dobrovoľný spolok

Dobrovoľný spolok je nezisková dobrovoľná záujmová organizácia so sociálnym, socializačným alebo vzdelávacím učelom, ktorá v zmysle svojich programových intencií poskytuje alebo zabezpečuje nečlenom bezplatné služby. Členovia poskytujú tieto služba bez nároku na odmenu.
Problémová situácia

Problémová situácia je okolnosť, kedy vedomosti nepostačujú na splnenie istej požiadavky. Problémová situácia predchádza každému problému a problém neexistuje nezávisle od problémovej situácie.
Spolok milovníkov reči a literatúry slovenskej

Spolok milovníkov reči a literatúry slovenskej bola prvá celonárodná organizácia, literárny spolok v rokoch 1834-1850, ktorý vznikol z iniciátívy Slovákov žijúcich v Budíne a Pešti (Anton Ottmayer, Ján Kollár, Martin Hamuljak) s cieľom zjednotiť prívržencov spisovnej češtiny a bernolákovčiny v boji o národnú jednotu a posilnenie slovenského národného hnutia. 
Predsedom bol Ján Kollár, po jeho odchode Martin Hamuljak, ktorý ho orientoval na vydavateľskú činnosť.
Stereotyp

Stereotyp (gr.) je pevný, ustálený, nemenný stav, tvar, návyk, spôsob konania, reagovania a pod.
Sociálny stereotyp.
"Sociálny stereotyp" je stabilný súhrn predstáv, ktoré sa utvárajú vo vedomí na základe osobných životných skúseností aj pomocou rozmanitých informačných zdrojov. Cez prizmu sociálneho stereotypu sa vnímajú reálne predmety, vzťahy, udalosti a konajúce osoby. 
Sociálne stereotypy sú neodlučiteľné komponenty individuálneho a masového vedomia. Vďaka nim dochádza k potrebnému skráteniu vnímania aj ďalších informačných a ideologických procesov vo vedomí, upevňuje sa pozitívna aj negatívna skúsenosť ľudí.
Staroba

Staroba je etapa vývinu organizmu. Väčšinou sa chápe v súvislosti s človekom s jeho dlhým vekom. Vo filozofii a náboženstve je často tematizovaná ako zlo.
Začína podľa osobných dispozícií a životosprávy.
Prejavuje sa ochabovaním jednotlivých funkčných sústav. Sprevádzajú ho zmeny v obehovej sústave. Prebieha optimálne ako "aktívna staroba"
So starobou sú spojené aj viaceré ochorenia a príznaky. Objavujú sa psychické (senilita, demencia) a fyzické problémy.
Revolučná situácia

Revolučná situácia je súhrn objektivnych podmienok sociálnej revolúcie.
Spoluhláska

Spoluhláska alebo konsonant je hláska, ktorá:
Slovenčina.
Zoznam a transkripcia.
Spoluhlásky (=spoluhláskové zvuky).
V slovenčine existujú nasledujúce spoluhlásky v pravom slova zmysle (t.j. spoluhláskové zvuky), čiže spoluhláskové hlásky:
[b], [c], [č], [d], [ď], [dz], [dž], [f], [g], [h], [x] (&lt;ch&gt;), [ɣ] (&lt;ch&gt;), [j], [ʝ] (&lt;j&gt;), [ĭ] (&lt;j&gt;, ), [k], [l], [l̥] (&lt;l&gt;), [ĺ], [ľ], [m], [m] (&lt;m&gt;), [n], [ȵ] (&lt;n&gt;), [ŋ] (&lt;n&gt;), [n] (&lt;n&gt;), [ň], [p], [r], [r̥] (&lt;r&gt;), [ŕ], [s], [š], [t], [ť], [w] (&lt;v&gt;), [v] (&lt;v&gt;, &lt;w&gt;), [ŭ] (&lt;v&gt;, &lt;w&gt;, ), [z], [ž] 
Ak znak hlásky nie je zhodný s príslušným písmenom (t.j. s tzv. spoluhláskovým písmenom), je v tomto zozname príslušné písmeno uvedené v okrúhlej zátvorke (napr. hláske [v] zodpovedajú písmená &lt;v&gt; a &lt;w&gt;). Väčšina uvedených hlások je zároveň fonémou; ak by sme pracovali s fonémami písali by sme teda /b/, /c/ atď. Tento článok pracuje iba s hláskami. 
V tomto zozname je použitá bežná slovenská fonetická transkripcia. Existujú varianty tejto transkripcie a okrem toho existuje alternatívna transkripcia podľa IPA. Podrobnosti o týchto iných transkripciách a o fonémach pozri v článku Fonetika a fonológia slovenčiny.
Spoluhláskové písmená.
V slovenčine existujú tieto spoluhláskové písmená (=spoluhláskové grafémy, nepresne označované ako spoluhlásky):
b, c, č, d, ď, dz, dž, f, g, h, ch, j, k, l, ľ, ĺ, m, n, ň, p, q, r, ŕ, s, š, t, ť, v, w, x, z, ž. 
Alternatívne (pozri vyššie) by sme tu mohli písať či «b», &lt;c&gt; či «c» atď. 
Osobitné postavenie tu majú znaky i a u, ktoré sú inak primárne samohláskovými písmenami, ale v určitých postaveniach vyjadrujú spoluhlásky, a to [ĭ] (napr. v slove detail) a [ŭ] (napr. v slove peknou).
Delenia.
Tabulárny prehľad niektorých základných delení.
Nižšie uvedená tabuľka je jednou z mnohých možností tabuľkového zobrazenia niektorých tradičných delení spoluhlások spisovnej slovenčiny. Spoluhlásky sú vyjadrené pomocou slovenskej transkripcie (ekvivalenty v IPA pozri v článku Fonetika a fonológia slovenčiny). Tabuľka pochádza primárne z . 
Vysvetlivka skratiek:&lt;br&gt;
Delenie spoluhlások podľa miesta artikulácie: 
Delenie podľa účasti hlasu (teda podľa párovosti a znelosti).
De facto do tabuľky medzi párové spoluhlásky patrí aj zvuk písmena x, t.j. [gz] (znelé) - [ks] (neznelé); tento zvuk (teda ks či gz) však nie je jedna (spolu)hláska, ale dve (spolu)hlásky vedľa seba.
Delenie podľa spôsobu artikulácie.
Zo záverových sú m, n, ň tzv. nosové spoluhlásky
Pravopisné delenie spoluhláskových písmen.
Spoluhláskové písmená (nepresne nazývané spoluhlásky):
Odlišný je pojem mäkké spoluhlásky v pravom slova zmysle (t.j. mäkké spoluhláskové zvuky, nie mäkké spoluhláskové písmená), ktorý je iným označením pre palatálne spoluhlásky - porov. vo veľkej tabuľke vyššie.
Slabikotvornosť.
V slovenčine môžu byť niektoré spoluhlásky aj slabikotvorné, a teda z gramatického hľadiska samohláskami. Sú to [r̥], [ŕ], [l̥] a [ĺ]. Hláska m je (podľa niektorých názorov) slabikotvorná len v slovách hm a hmkať.
Staročesi

Staročesi alebo Národní strana je pôvodne jednotná strana českej buržoázie vedená umiernenými liberálmi F. Palackým a F. L. Riegrom). Vznikla v roku 1848.
V programe mala historické štátne právo, o ktoré sa usilovala v spolupráci s historickou šľachtou. V dôsledku sporov o politickú taktiku sa 1874 od nej oddelilo krídlo mladočechov. Národná strana zostala konzervatívnou stranou statkárov a väčšej českej buržoázie. Po zmarení punktácie 1890 stratila význam.
Starogréčtina

Starogréčtina je prvá etapa vývinu gréčtiny. 
Starogréčtina môže označovať:
Tento článok je o gréckych nárečiach od 800 pred Kr. do 300 pred Kr. Ostatné pozri pod grécke jazyky.
Starogrécke nárečia.
Starogrécke nárečia sa štandardne delia takto:
Z achájskych nárečí sa nezachovali nijaké literárne pamiatky.
V helenistickom období (presnejšie okolo 300 pred Kr.) prevládol v celom helenizovanom svete atický dialekt, ktorý sa v zjednodušenej verzii stal "všeobecným jazykom" – grécky "koiné dialektos".
Transkripcia starogréčtiny používaná na slovenskej Wikipédii sa nachádza v .
Stvoriteľ (božstvo)

Stvoriteľ je pôvodca, tvorca; v náboženstve: pôvodca sveta, boh (píše sa obyčajne s veľkým písmenom).
V baroku panoval názor, že stvoriteľ je zdroj a pôvod kozmu; k nemu kozmos zasa smeruje a vracia sa.
Umelecká situácia

Umelecká situácia je kontext orientačných bodov, do ktorých je zasadené umelecké dielo a ktoré sú dané rozličnými aspektmi jeho skúmania.
William Lewis Stern

William Lewis Stern (* 29. apríl 1871, Berlín – † 27. marec 1938, Durham, Severná Karolína) bol nemecký psychológ a filozof. Od roku 1933 žil v USA. Predstaviteľ psychológie osobnosti a detskej psychológie, spoluzakladateľ súdnej psychológie. Jeho názory boli blízke personalizmu.
Mierové spolužitie

Mierové spolužitie je spoločný život štátov odmietajúcich vojnu ako prostriedok na riešenie sporných otázok. Takzvané "Chruščovovo otepľovanie" (rusky: хрущёвская о́ттепель) po Stalinovej smrti (1953) charakterizovala nielen destalinizácia znamenajúca uvoľnenie útlaku občanov ZSSR ale aj politika tohto tzv. mierového spolužitia (rusky: mирное сосуществование), ktorá bola propagovaná Sovietskym zväzom počas studenej vojny v kontexte marxisticko-leninskej zahraničnej politiky a bola postupne prijatá krajinami Východného bloku, podľa ktorých sa snažia o mierovú koexistenciu aj s kapitalistickým blokom. Mierové spolužitie však narazilo počas revolúcie v Maďarsku v roku 1956, počas kubánskej krízy, pri invázii sovietskych vojsk do ČSSR v 1968 a ďalších udalostiach, ktoré hrozili znížiť dominanciu ZSSR.
Východisková situácia

Východisková situácia je súbor východiskových podmienok.
Starohegelovstvo

Starohegelovstvo je pravicové krídlo hegelovstva v Nemecku 30. a 40. rokov 19. stor.. Jeho predstavitelia interpretovali Hegelovo učenie v duchu cirkevno-kresťanskej
ortodoxie. 
K starohegelovcom patrili: Georg Andreas Gabler, Herman Friedrich Wilhelm Hinrichs, Karl Friedrich Göschel, skôr Bruno Bauer).
Styk

Styk môže byť:
Životná situácia

Životná situácia je situácia, ktorej jadrom je konanie ľudí a psychické stavy, ktoré sú jeho komplementom.
Sthaviraváda

Sthaviraváda (-sanskritský kmeň; písmom dévanágarí: स्थविरवाद; význam: "doktrína/reč sthavirov") alebo sthaviravádah (-sanskritský nominatív) je najstaršia škola hínajánového budhizmu. 
Sthavirovia (thérovia) zorganizovali prvý budhistický koncil. Na treťom koncile vo Pátaliputre sa proti nim postavila veľká skupina mníchov (mahásangha - "veľká obec"), ktorí uznávali heretických päť Mahádévových zásad o povahe arhata - tak došlo k prvej budhistickej schizme. Asi v polovici 3. storočia pred Kr. sa sthaviraváda rozpadla na tri školy: vátsíputríja, sarvástiváda a vibhadžjaváda. Na sthaviravádu a jej odnož vibhadžjavádu nadväzuje aj dnešná théraváda.
Spomínanie

Spomínanie je akt, ktorým sa prvok minulosti vracia (za prispenia vôle alebo bez nej) do vedomia subjektu. Obsahom spomínania je spomienka.
Spoločenský styk

Spoločenský styk je vzájomný styk osôb v spoločnosti; špecifický spôsob vzájomných vzťahov medzi subjektmi, spôsob bytia človeka vo vzájomnom spojení s inými ľuďmi. Zahŕňa celú hĺbku vedomej ľudskej vzájomnosti, pretváranú tým, že subjekt svojím životom obohacuje život všetkých ostatných subjektov.
Náročná životná situácia

Náročná životná situácia je konflikt, frustrácia a stres. Spôsoby vyrovnávania sa s týmito situáciami môžu byť rôznorodé. Deštruktívne reakcie sú agresia, únik a konštruktívne je napríklad vedomé spracovanie na mentálno-emočnej úrovni napríklad asertívnymi komunikačnými technikami, sebapoznaním, psychologickými metódami.
Stilometria

Stilometria je štúdium štylistiky textu. Ide o štatistické vymedzovanie alebo potvrdenie charakteristických vlastností štýlu alebo diela. Stilometria je metóda, pomocou ktorej sa určuje autorstvo a čas vzniku textu.
Styrén

Styrén (fenyletylén, etylénbenzén, vinylbenzén) je nenasýtený uhľovodík, ktorý sa používa ako surovina na výrobu polystyrénu a syntetického kaučuku.
Styrén je organická zlúčenina, chemický vzorec  C6H5CH=CH2. Tento derivát benzénu je bezfarebná olejovitá kvapalina sladkastej vône, ktorá sa ľahko vyparuje, na vzduchu oxiduje za tvorby peroxidov. V prírode se voľne nevyskytuje, môže byť produktom metabolického rozkladu kyseliny škoricovej. Styrén je zle rozpustný vo vode, avšak dobre sa rozpúšťa v organických rozpúšťadlách (alkoholy, acetón a sírouhlík a pod.).
Použitie.
Je vyrábaný a/alebo dovážaný v rámci EÚ v množstvách 1 000 000 - 10 000 000 t/rok.
Táto látka sa používa pri výrobe produktov ako sú náterové látky, plniče, tmely, v plastikárskom a gumárenskom priemysle. Látka je využívaná tiež ako tzv. medziprodukt – teda pri výrobe ďalších látok. Najvýznamnejšie je využite styrénu ako monoméru pre výrobu polystyrénu,  príp. kopolymérov styrénu.
Polymerizácia.
Prítomnosť vinylovej skupiny dovoľuje styrénu polymerizovať. Komerčne významné  produkty sú polystyrén, kopolyméry akrylonitril-butadién-styrén, styrén-butadiénový kaučuk, styrén-izoprén-styrén, styrén-etylén/butylén-styrén), styrén-divinylbenzén, akrylonitril- styrénová živica a nenasýtené polestery používané v živiciach a termosetoch.  Tieto materiály sú používané v produktoch ako guma, plasty, izolačné materiály, laminát, rúry, súčasti automobilov a člnov, nádoby na potraviny a výstuže kobercov.
Vplyv na životné prostredie.
Najpravdepodobnejšie uvoľňovanie tejto látky do životného prostredia je v rámci priemyselného použitia styrénu: pri výrobe a spracovaní polymérov. Pri uvoľnení do ovzdušia sa styrén mení v benzaldehyd a formaldehyd. Polčas rozpadu v ovzduší je cca 2h.
Vplyv na zdravie ľudí.
Má narkotické a lokálne dráždivé účinky. Koncentrácia 70 ppm ešte nevyvoláva podráždenie, koncentrácia 200 ppm až 400 ppm vyvoláva nepríjemný pocit zápachu, nad 800 ppm sa prejavuje narkotický účinok, pri koncentrácii nad 1 300 ppm je dýchanie pár styrénu neznesiteľné.
Klasifikácia a označovanie.
V súlade s harmonizovanou klasifikáciou schválenou EÚ styrén je horľavou kvapalinou s parami a zároveň predstavuje nasledujúce nebezpečenstvá pre zdravie ľudí: spôsobuje poškodenie orgánov pri dlhšej alebo opakovanej expozícii, spôsobuje vážne podráždenie očí, dráždi kožu, je škodlivý pri požití a je podozrenie, že spôsobuje poškodenie nenarodeného dieťaťa.
Jozef Sivák (filozof)

Jozef Sivák je slovenský filozof, bývalý samostatný vedecký pracovník Filozofického ústavu SAV v Bratislave; odborník na modernú francúzsku filozofiu a na fenomenológiu, prekladateľ; žiak Paula Ricœura, člen organizačného výboru 1. Slovenského filozofického kongresu.
Starosť

Starosť je nepokoj mysle spôsobený životnými ťažkosťami a problémami, obavami o dobrý výsledok niečoho.
Sixtus II.

Svätý Sixtus II. ( "Sixtus Secundus"), vl. menom Xystus (* ?, Atény - † 6. august 258, Rím) bol 24. rímskym pápežom (od 30. augusta 257 do svojej smrti).
Patrí medzi ranokresťanských pápežov, ktorí viedli cirkev v čase neustáleho prenasledovania vyznávačov Kristovho učenia. Grék pochádzajúci z Atén bol do čela cirkvi zvolený v období najkrutejšej perzekúcie za vlády rímskeho cisára Valeriána (253 - 260).
Na základe istých indícií sa predpokladalo, že bol pôvodne filozofom (prisudzovalo sa mu autorstvo zbierky mravných a náboženských aforizmov, tzv. "Sixtových výrokov"). Jediným jeho zachovaným dielom je však iba úryvok listu biskupovi Dionýzovi Alexandrijskému, v ktorom obhajuje právoplatnosť krstu vykonaného kacírmi, pokiaľ je uskutočnený v mene Najsvätejšej Trojice.
Jeho ani nie ročný pontifikát ukončila násilná smrť. Na základe cisárskeho výnosu, nariaďujúceho smrť kresťanským biskupom, kňazom a diakonom ho 6. augusta 258 prepadli pri slávení svätej omše na Praetextatovom cintoríne a sťali. Podľa inej verzie ho cisárovi vojaci predviedli pred panovníka a keď sa nechcel vzdať svojej viery, popravili ho. Represie znamenali smrť viacerých diakonov, medzi ktorými bol aj neskorší svätec Vavrinec.
Sixtovo telo bolo neskôr uložené do pápežskej krypty v Kalixtových katakombách spolu s telami štyroch diakonov, popravených so Sixtom.
Svätý Sixtus II. sa stal jedným z najuctievanejších mučeníkov cirkvi a jeho meno je zahrnuté do omšového kánonu. Sviatok sa slávi 7. augusta. Jeho atribútom sa stala biskupská berla v tvare kríža.
Postava svätého Sixta II. našla odraz aj vo výtvarnom umení. Nachádzame ho na jednom z najslávnejších obrazov renesančného velikána Raffaela Santiho "Sixtínska Madona" i keď tu má portrétne črty neskoršieho pápeža Júliusa II. 
Pozri aj.
Ďalší pápeži s menom Sixtus
Stimul (vydavateľstvo)

STIMUL ("Centrum informatických a vzdelávacích služieb FF UK") je vydavateľstvo, ktoré vznikol v roku 1991 ako účelové zariadenia FF UK v Bratislave s hlavným zameraním na vydávanie neperiodickej literatúry, učebných materiálov a učebných pomôcok tlačou a na elektronických médiách. Je registrovaným vydavateľstvom FF UK.
Poskytované služby:
Subartu

Subartu je severozápadná časť Mezopotámie, kde vznikla Asýria.
Sixtus I.

Svätý Sixtus I. alebo (správnejšie) Xystus bol 7. pápež (c. 115/9 - c. 125/7). Šiesty rímsky biskup v rade uvedených do úradu apoštolmi Petrom a Pavlom. Svätý Sixtus bol siedmym pápežom katolíckej cirkvi na začiatku 2. storočia. V najstarších dokumentoch je jeho meno písané ako Xystus. Údaje o jeho vláde sú veľmi nejasné, no prvé zdroje sa zhodujú na tom, že trvala asi desať rokov. Bol synom pastora; jeho meno v pôvodnej forme naznačuje grécky pôvod. Sviatok má 3. apríla.
Stimulácia (Quine)

Stimulácia je podľa W. Van Orman Quinea časová usporiadaná množina všetkých exteroceptorov aktivovaných zakúšajúcim subjektom pri danej príležitosti. Každá zo stimulácií je podľa definície globálna: je to množina všetkých spätých exteroceptorov, nielen tých, ktoré náhodou vyvolávajú správanie. Stimulácie zhrnuté v stimulačnom význame sa teda budú jedna od druhej značne odlišovať neefektívnym vzruchmi, ale svojim efektívnym jazdrom si musia byť pre subjekt v nejakom ohľade vzájomne podobné (teda perceptuálne podobné, nie receptuálne); to znamená podobné v tom, že vyvolajú podobné správanie. To, že na ne človek na všetky reaguje tou istou pozorovacou vetou, je samo osebe prípadom podobnosti vyvolaného správania.
Súbežnosť

Súbežnosť je vlastnosť procesov, ktoré sa môžu spracovať nezávisle od seba. Pre dva súbežné priebehy je A a B je ľahostajné, či sa vykoná najskôr A a potom B, alebo najskôr B a potom A, alebo A a B naraz. Pojem súbežnosti je teda všeobecnejší ako pojem paralelnosti.
Sizyfos

Sizyfos alebo Sisyfos alebo Sísyfos (starogr. Σίσυφος - Sisyfos, iný prepis: Sísyfos; ) bol v gréckej mytológii hrdina, syn Aiola a jeho manželky Enarety, zakladateľ a prvý kráľ Korintu.
Sizyfos bol veľmi bystrý, oklamal aj bohov a smrť. Za trest musel v podsvetí kotúľať do kopca balvan, ktorý sa pred vrcholom vždy zrútil späť. Jeho meno je symbol namáhavej, ale zbytočnej práce (tzv. sizyfovská práca).
Založil mesto Korint a postavil korintský hrad. Hrad nemal prameň, preto premýšľal ako prinútiť bohov, aby hradu prameň darovali. Využil spor medzi bohom riek Asópom a Diom, ktorý sa pred ním skrýval. Sizyfos zistil miesto pobytu Dia a túto informáciu vymenil s Asopom za vytvorenie prameňa (podľa iných zdrojov Sizyfos videl ako Zeus uniesol Asopovi dcéru o oznámil to Asópovi). Asópos potom začal Dia prenasledovať, ale Zeus na neho vrhol blesk. Diova zlosť sa potom obrátila aj na Sizyfa. Poslal za ním Tanata (Smrť), ale Sizyfos Tanata oklamal, vyšmykol sa mu, zviazal ho a uväznil (čím spôsobil, že ľudia prestali umierať). Zeus nato poslal boha vojny Area, ktorý Tanata oslobodil. Oslobodený Tanatos odvliekol Sizyfa do podsvetia. Sizyfos však vopred predvídavo svojej žene Meropé povedal, aby v prípade jeho smrti nepriniesla pohrebnú obeť. Keď sa nedostavovali pohrebné obete, dal si boh podsvetia Hádes Sizyfa zavolať, aby to vysvetlil. Sizyfos mu nahovoril, že manželku prehovorí, načo ho pustili z podsvetia domov. Sizyfos však pokojne ostal v Korinte a užíval si život. Rozhnevaný Hádes za ním poslal Tanata, ktorý počkal, kým pri nejakej pijatike víno neoslabilo Sizyfovi rozum a nemilosrdne mu vytrhol dušu a vzal ho do podsvetia. Ako exemplárny trest (aby si ľudia nemysleli, že podľa Sizyfovho vzoru môžu podvádzať bohov) mu tam bola pridelená úloha kotúľať do kopca balvan, ktorý sa pred vrcholom vždy zrúti späť.
Stasifóbia

Stasifóbia (gr.) je strach pred neschopnosťou stáť.
Subjekt

Subjekt môže byť:
Statika

Statika je odbor mechaniky, ktorý sa zaoberá závislosťami medzi silami v tom prípade, keď sily pôsobiace na teleso sú v rovnováhe a teleso je v pokoji alebo v rovnomernom priamočiarom pohybe.
Subjekt ľudskej činnosti

Subjekt ľudskej činnosti je jeden z podstatných rozmerov človeka tvorený tým, čo je v človeku vedomým činiteľom pretvárajúcim prírodu, dejiny a vlastné vedomie.
Skala

Skala, balvan alebo boulder je izolovaný kus tvrdej horniny.
Je považovaná za symbol stálosti, pevnosti a neotrasiteľnosti; božský znak.
Statočnosť

Statočnosť môže byť
Stochastika

Stochastika je vedný odbor, ktorý vznikol z počtu pravdepodobnosti a štatistiky a ich
aplikácií. Predmetom stochastiky sú náhodné
závislosti systémov a procesov.
Sukhásana

Sukhásana (sans.) je príjemný sed, jedna z ásan.
Subjekt filozofie

Subjekt filozofie alebo nositeľ filozofie je realizátor filozofovania, tvorca filozofických významových útvarov. Môže byť individuálny (filozof)
a skupinový (filozofická škola, pracovisko a pod.)
Skandha

Skandha (-sanskritský kmeň; sanskritský nominatív: skandhah; pálijský kmeň: khandha, pálijský nominatív: khandhó) je bytostná zložka, ktorá tvorí tzv. ja, manifestujúce sa prejavmi osobného vedomia. 
Sú to:
Externé odkazy.
Tieto zložky sú:
Právny subjekt

Právny subjekt alebo subjekt práv(a) môže byť :
Právny subjekt môže okrem toho byť: subjekt právneho vzťahu (t.j. účastník právnych vzťahov a ten, kto sa ich iba môže účastniť)
Skeletológia

Skeletológia je náuka o kostre a jej častiach.
Materiálny statok

Materiálny statok alebo hmotný statok je statok majúci vecnú podobu a schopný uspokojiť materiálne potreby ľudí.
Subjekt súdu

Subjekt súdu je podmet súdu - člen súdového vzťahu, o ktorom sa niečo vyhlasuje. Subjekt súdu je substrát, nositeľ zmien, to, čo je schopné prijímať rozličné kvality, ktoré sa vyjadrujú predikátom.
Skepsa

Skepsa je:
Starší stoicizmus

Starší stoicizmus je smer helénskej filozofie; prvá etapa výviny stoicizmu od konca 4. storočia pred Kr. do polovice 2. storočia pred Kr. Jeho zakladateľom je Zenón z Kitia.
Súmernosť

Súmernosť alebo symetria je rozložiteľnosť na dve alebo viac častí, ktoré sú navzájom identické alebo zrkadlové. Je to geometrické zobrazenie, pri ktorom sa určitému bodu priraďuje iný bod súmerne združený podľa stredu, osi alebo roviny.
Metodická skepsa

Metodická skepsa je absolútne pochybovanie o všetkom. R. Descartes ju berie ako metodický počiatok svojej filozofie s cieľom postaviť ju na absolútne istý, žiadnym uvažovaním neotrasiteľný základ. Descartes vychádza z toho, že ani filozofické učenia, ani zmyslové poznanie, ani každodenné vedomie nemožno považovať za isté. No ja, ktoré takto pochybuje, čiže myslí, nemôže nebyť (Cogito, ergo sum).
Statuofília

Statuofília alebo pygmalionizmus je pohlavné vzrušovanie pohľadom na sochy.
Stredný stoicizmus

Stredný stoicizmus alebo stredná stoa je smer helénskej filozofie, stoická škola, ktorá sa rozvíjala v 2. storočie pred Kr. - 1. storočie pred Kr. V tomto období dostáva stoicizmus praktickejší ráz a rozvíja sa najmä v rímskom prostredí. V dôsledku stretávania sa s inými školami stráca svoj pôvodný dogmatický charakter a stáva sa eklektickejším. Zakladateľom stredného stoicizmu bol Panaitios.
Status

Status alebo (trochu zastarano) štatus môže byť:
Súmrak

Súmrak alebo zriedkavo mrak je prechodný čas medzi dňom a nocou (alebo naopak); vo večernom súmraku po západe Slnka postupne ubúda svetlo až po úplnú noc. Po západe alebo pred východom Slnka sú vrchné vrstvy atmosféry ešte/už osvetlené Slnkom a rozptyľujú svetlo aj do nižších, priamo neosvetlených vrstiev.
Typy súmrakov.
Dĺžka súmraku závisí od zemepisnej šírky pozorovacieho miesta a od deklinácie Slnka. V tropickom pásme trvá krátko, lebo zdanlivá dráha Slnka je takmer kolmá na horizont a Slnko pod horizontom rýchlo klesá. V našich zemepisných šírkach trvá občiansky súmrak obyčajne vyše pol hodiny, nautický vyše hodiny. Okolo rovnodennosti je súmrak kratší a okolo slnovratov dlhší. V čase letného slnovratu je Slnko aj o polnoci len málo pod horizontom, takže astronomický súmrak trvá u nás celú noc. Vo väčších šírkach trvá v letných mesiacoch aj občiansky súmrak celú noc – biele noci. Na póloch je súmrak najdlhší (aj niekoľko týždňov); tvorí prechod medzi polárnym dňom a polárnou nocou.
Antický skepticizmus

Antický skepticizmus gr. SKEPTIKOI (z SKEPTESTHAI = uvažovať, skúmať) bol smer helenistickej filozofie, ktorého stúpenci pripúšťali iba skúmanie vecí, odmietali však vytváranie pevných názorov. Všetkých filozofov, ktorí dospievali k pevným názorom, napr. stoikov, epikurovcov, peripatetikov, označovali ako dogmatikov.
Skeptici pochybujú o možnosti poznať svet. Nazdávajú sa, že nemôžeme nič vedieť o tom, aké sú vonkajšie veci. Ku každému súdu o veciach vonkajšieho sveta môžeme uviesť protikladný súd, ktorý bude mať rovnakú hodnotu. Preto sa treba zdržať súdenia, vyjadrovania súdov (epoché).
Až keď sa zbavíme nároku spoznávať svet, dospejeme do stavu duševného pokoja.
Ontologický status

Ontologický status je bytostný stav opísateľný/poznateľný pojmovými prostriedkami ontológie.
Stoj

Stoj je zvislá poloha tela, držanie tela vo vzpriamenej, zvislej polohe.
Sunnitský islam

Sunnitský islam alebo sunitský islam (z arab. sunna = zvyklosť, pravidlo) je jedna z dvoch hlavných vetiev islamu (popri šíitoch). Sunniti (suniti) sú vyznávači tejto vetvy islamu.
Sunniti sú vyznávači ortodoxného islamu, ktorí uznávajú sunnu (zvyklosť, pravidlo), t. j. súhrn správ o živote Mohameda, jeho zvykoch a výrokoch, za rovnako záväznú ako Korán. Je ich asi 200 miliónov.
Podľa sunnitských tradícií Muhammad nezanechal žiadneho nástupcu a moslimovia vymenovali Abu Bakra ako ďalšieho v poradí (prvého kalifa). Toto je v odpore so šiitským názorom, ktorý tvrdí, že Mohamed vymenoval svojho zaťa a bratranca Aliho ibn Abi Táliba za svojho nástupcu.
Subjekt vedy

Subjekt vedy je individuálny alebo kolektívny realizátor vedeckého osvojovania si sveta, ako napr. vedec alebo vedecké spoločenstvo.
Pápežský stolec

Pápežský stolec môže byť
Sün-c’ (filozof)

Sün-c’ (, ; * asi 313/310 pred Kr.† 238 pred Kr.) bol čínsky filozof, ktorý žil v Období bojujúcich štátov. Kvôli komplexnému a systematickému charakteru jeho filosofických záujmov je […] niekedy prirovnávaný k Aristotelovi.
Učenie.
Využíval mnohé filozofické školy a smery starej Číny. Nebo je podľa neho súhrnom všetkých javov; vznik a zmena všetkých vecí a javov prebieha v kruhu a objasňuje sa vzájomným pôsobením jangu a jinu.
Proces poznávania začína na základe údajov zmyslových orgánov. V dôsledku uvažovania nad údajmi zmyslovej skúsenosti, môže človek získať správnu a všeobecnú predstavu. Výchova je zdrojom všetkého dobrého; ľudskú povahu tvoria vrodené zlé vlastnosti.
Fyzikálny stav

Fyzikálny stav je fyzikálny jav, ktorý sa v priebehu určitého časového úseku nemení.
Stolička

Stolička je súčasť bytového zariadenia, kus nábytku rozličným spôsobom upravený na sedenie pre jedného človeka.
Typická stolička sa skladá z operadla, sedadla a nosnej časti (väčšinou ide o 4 nohy, ale výnimkou sú viac či menejnohé varianty). Doplnkom stoličky je opierka (operadlo na ruky), s ktorou sa už zaraďuje do skupiny nábytku slúžiaceho predovšetkým k odpočinku, ako kreslo. Stolička môže a nemusí byť čalúnená; kreslo je čalúnené vždy.
Stolička je určená pre jednu osobu a neslúži len k relaxačným účelom, ale napríklad aj pri stolovaní alebo pri rôznej práci. Pohovka, lavička, gauč atď. sú určené pre viac osôb a využitie nachádzajú hlavne v odpočinkovej činnosti. Stolička je vyrobená takmer z ľubovoľného pevného materiálu, ale medzi najčastejšie patria stoličky vyrobené z dreva (napr. ratan), plastu, kovu, pleteného prútia atď.
Správne rozmery stoličky.
Výška sedadla by mala byť v rozmedzí 40 až 50 cm tak, aby sediaci človek mal nohy v kolenách ohnuté v tupom uhle. Uhol operadla by mal byť taký, aby bola osoba pri opretí v miernom záklone (5°). Výška operadla by mala byť približne taká, aby dosahovala pod lopatky alebo k ramenám tela. Kancelárska stolička poskytuje sediacemu vyšší komfort, má prvky aktívneho sedenia a ide o typ ergonomickej stoličky pre dlhodobé sedenie.
Subjektivita

Subjektivita alebo subjektívnosť môže byť:
Subjektivita je skrátene právna subjektivita.
Iný stav

Iný stav je podľa Roberta Musila jeden z dvoch základných duchovných stavov, ktoré sa tiahnu celou históriou ľudstva, ktoré sa vzájomne mnohorako ovplyvňovali a vstupovali do kompromisov, no nikdy sa poriadne nepremiešali. Je to stav, ktorý sa do našej histórie vpečatil menej dôrazne ako normálny stav. Je to stav, ktorý nazývali stavom lásky, dobroty, odvrátenosti od sveta, kontemplácie, zahľadenia sa, priblíženia k Bohu, úniku, bezvôľovosti, obrátenia. Iný stav je základný zážitok, ktorý sa rovnako súhlasne vracia, ako pozoruhodne zostal bez vývoja, v náboženstve, mystike a etike všetkých historických národov. Je to akýsi dvojník nášho sveta pripomínajúci sen v bdelom stave.
Iný stav je stav, v ktorom sa obraz predmetu stáva zážitkom bez slov. K tomuto inému stavu dochádza rozbitím normálneho totálneho zážitku, čo je základnou schopnosťou každého umenia.
Súper

Súper môže byť:
Právna subjektivita

Právna subjektivita (iný názov: právna osobnosť) môže byť:
Skica

Skica je výkres zhotovený obyčajne voľnou rukou ceruzou na informáciu, na objasnenie predstavy, náčrt, drobný prozaický obrázok, črta.
Logický stav

Logický stav je celkom určitý stav vecí, čiže jedna realizácia zo súboru možných svetov.
Stong-pa-ňid

Stong-pa-ňid (tib. vyslovuj "tongpaňi") alebo sans. šúnjatá – nezrodené, beztvárne, to, z čoho vzniká všetka tvorba, stav, ktorý je pred a nad všetkou tvorbou, ak sa vôbec dá nevyjadriteľné previesť do ľudského jazyka.
Marián Skladaný

 
Doc. PhDr. Marián Skladaný, CSc. (* 7. máj 1940, Vranov nad Topľou† 23. január 2020, Bratislava) bol slovenský vysokoškolský pedagóg, historik, zaoberajúci sa hospodárskymi dejinami 15.16. storočia na Slovensku.
Jeho celoživotne skúmanou témou boli dejiny uhorského mediarskeho podniku ("Ungarischer handel") v Banskej Bystrici pod správou Turzovcov a Fuggerovcov.
V 70-tych až 90-tych rokoch 20. storočia pôsobil ako odborný pedagóg na Katedre všeobecných dejín Filozofickej fakulty Univerzity Komenského v Bratislave.
Psychický stav

Psychický stav je psychický jav, ktorý sa v určitom časovom intervale nemení.
Psychický stav je aktuálna uroveň psychiky determinovaná predošlými a momentálne pôsobiacimi podnetmi. Psychické stavy zahrňujú stavy rozumové, citové, vôľové, znepokojenia, napätia, tolerantnosti, presýtenia, mobilizačnej pohotovosti (u športovcov), očakávania ap.
Psychický stav recipientov determinuje napr. účinnosť pôsobenia masmédií, ich pôsobenie môže psychický stav stupňovať i eliminovať pozitívnym emocionálnym pôsobením a uspokojením očakávania.
Stopa

Stopa môže byť:
Súpis

Súpis môže byť:
Submisia

Submisia môže byť:
Hudobný skladateľ

Hudobný skladateľ (iné názvy: skladateľ, komponista) je umelec, ktorý tvorí hudobné diela a spravidla ich zaznamenáva vo forme hudobných notácií. Podľa notácií jeho hudbu potom interpretujú výkonní umelci (speváci, hráči na hudobné nástroje a ďalší hudobníci).
Znalosť hry na nejaký hudobný nástroj síce nie je čisto teoreticky k tejto činnosti vôbec nutná, ale v praxi takmer každý hudobný skladateľ dobre ovládal hru aspoň na jeden hudobný nástroj (najčastejšie ide o klavír). Komponovanie pre väčší orchester vyžaduje tiež dobrú znalosť príslušného hudobného telesa najmä z hľadiska technických nárokov na jednotlivých hráčov.
Rovnovážny stav

Rovnovážny stav stav je taký, do ktorého spontánne prechádza fyzikálny systém za dostatočne dlhý čas pri jeho izolácii od vonkajšieho prostredia.
Jeden z postulátov termodynamiky hovorí, že každý systém dosiahne rovnovážny stav.
Subnormála paraboly

Subnormála paraboly je úsečka na osi paraboly, ktorej jeden krajný bod je päta kolmice z dotykového bodu (rôzneho od vrcholu) dotyčnice paraboly na os paraboly a druhý je priesečníkom normály v tomto bode dotyku s osou paraboly.
Storočie zámorských objavov

Storočie zámorských objavov je označenie historického obdobia, v ktorom došlo k prvej etape zemepisných objavov 1415 – 1522, najmä k objaveniu a preskúmaniu západoafrického pobrežia Portugalcami (1415 - 1488), k objaveniu Ameriky Krištofom Kolumbom v roku 1492, k objaveniu námornej cesty do Indie okolo Afriky Portugalcom Vascom da Gama v roku 1498 a napokon k prvému oboplávaniu zemegule Fernãom de Magalhãesom v rokoch 1519 – 1522.
Stav sústavy

Stav sústavy alebo stav systému je vo fyzike súbor nezávislých vlastností skúmanej fyzikálnej sústavy (fyzikálneho systému) opisaných veličinami, ktorých počet a okamžité hodnoty závisia od vonkajších podmienok, napr. termodynamický stav.
Súbor dát

Súbor dát je usporiadaná množina dát s daným názvom, veľkosťou, časom vzniku a podobne. Kolekcia vzájomne prepojených súborov dát sa nazýva databáza.
Súra

Súra ( "súra", pl. "suwar") je arabské slovo, ktoré sa používa na označenie kapitoly Koránu. Celý Korán obsahuje 114 kapitol – súr – ktoré sa ďalej rozdeľujú na verše – áje. Prvá súra sa skladá zo siedmich veršov a moslimovia ju viackrát denne recitujú v rámci piatich povinných modlitieb. Najdlhšou kapitolou Koránu je druhá súra, ktorá obsahuje 286 veršov. Najkratšie súry sa nachádzajú na konci Koránu – najkratšou kapitolou je 108. súra, ktorá pozostáva len z troch veršov.
Moslimovia veria, že všetky verše a súry Koránu pochádzajú od Alaha a boli zjavené prorokovi Mohamedovi, pričom boli zoslané bez akýchkoľvek názvov. Súry boli preto pomenované podľa arabských zvyklostí tých čias. Každá súra má svoj názov, niektoré kapitoly sú známe aj pod dvoma rôznymi menami, no väčšina súr nemá taký názov, ktorý by vystihoval tému veršov. Druhá súra – Krava – totiž nie je o kravách a 29. súra – Pavúk – nie je o pavúkoch. Slovo, ktoré tvorí názov súry, však býva spomenuté niekde v texte, či už ide o prvé slovo prvého verša, alebo je to nejaké zaujímavé slovo uprostred súry; napr. 43. kapitola má názov "Az-Zuchruf", čo znamená "Zlatá výzdoba, ozdoby" – toto slovo sa nachádza v jej 35. verši. Názvy niektorých súr sú zas témou menších príbehov, ktoré bývajú ich súčasťou. Medzi takéto súry patrí napr. spomínaná druhá kapitola, ktorá sa volá "Al-Bakara" (Krava); je pomenovaná podľa príbehu o krave, ktorý zaberá 67. až 74. verš tejto súry.
Každá súra Koránu okrem deviatej (ktorá má názov "At-Tawba" – Pokánie) začína frázou zvanou "Basmala" alebo "Bismiľľah" (po arabsky: „bismilláhirrahmánirrahím“ – v preklade: „v mene Alaha milostivého, milosrdného“). Tradične sa však táto fráza počíta ako prvý verš len v prvej súre Koránu ("Al-Fátiha" – Úvodná, otváracia kapitola). V ostatných súrach (v druhej až ôsmej a ďalej v desiatej až poslednej, 114.) je Basmala akýmsi úvodom a nezvykne sa počítať medzi verše Koránu. Podľa takéhoto počítania veršov – kedy sa Basmala považuje za samostatný verš iba raz – má Korán 6236 veršov.
Mekkské a medinské súry.
Súry možno rozdeliť podľa toho, kedy vznikli, na mekkské a medinské:
V Koráne možno nájsť aj také súry, ktoré obsahujú ako mekkské, tak aj medinské verše. V tom prípade platí, že ak väčšina veršov pochádza z obdobia pred hidžrou, je takáto súra mekkská; ak nie, je súra medinská.
Rozdelenie veršov a súr na mekkské a medinské je z veľkej časti založené na rozdieloch medzi týmito textami. Rozdielnosť možno pozorovať nielen v dĺžke veršov, ale aj v štylizácii, slovnej zásobe, rytme a miere rétorickosti. Dôležitým ukazovateľom je aj tématika jednotlivých veršov a súr. Zatiaľčo mnohé mekkské súry sú veľmi poetické a často sa v nich kladie dôraz na vieru v jediného Boha a v Súdny deň, medinské súry bývajú o niečo prozaickejšie a je v nich podrobnejšie opisované islamské právo a zákony. Pre mekkské, ako aj pre medinské verše sú typické niektoré oslovenia, frázy či slová, napr. v medinských súrach sa často hovorí o "pokrytcoch".
Strach

Strach je pocit znepokojenia z blížiaceho sa zla; negatívny cit, nepríjemná emócia, nepríjemný zážitok s neurovegetatívnym sprievodom, spravidla zblednutím,
chvením, zrýchleným dýchaním, búšením srdca, zvýšením krvného tlaku a pohotovosťou k obrane alebo úteku; ide o normálnu reakciu na skutočné nebezpečenstvo alebo ohrozenie. Strach motivuje k vyhnutiu sa zlu alebo k úteku pred ním. Kde to nie je možné, tam sa často strach mení na agresiu.
Strach môžeme definovať aj ako emóciu, ktorá sa v nás ozve vtedy, keď sa nachádzame v nebezpečenstve = emócia ktorá nás upozorňuje na nebezpečenstvo.
Strach je naučená reakcia človeka, nie vrodená. Vo svojom pozitívnom zmysle nás môže strach podnecovať k lepším výkonom, k prekonaniu svojej pohodlnosti alebo samého seba.
Strach sa vyvíja s vekom, od jednoduchých úľakových reakcií kojenca, k reakciám na zložitejšie situácie (neznáme prostredie, nečakaný zmyslový podnet). Strach sa postupne spája s prežitými skúsenosťami a viacej sa viaže na predstavivosť.
Hoci strach je obyčajne predmetne orientovaný, môže vzniknúť aj bez predmetu zo svojho fyzicko-psychického základu.
Filozofické názory na strach.
Strach podľa indického filozofa Jiddu Krišnamurtiho bráni zrelosti. Vidíme dôsledky strachu skutočne alebo o nich len vieme? Je rozdiel medzi strachom ako spomienkou a skutočným dotykom strachu. Ľudský strach z prázdnoty a ničoty spôsobuje závilosť a pripútanosť.
Strach podľa Morgana Scotta Pecka) je jedna z hlavných foriem lenivosti: bojíme sa, že by sme mohli stratiť to, čo máme, keby sme sa pohli z miesta. Podstatou strachu je lenivosť - je to strach z práce potrebnej k dosiahnutiu nového stavu. Ľudia prichádzajú s túžbou po tej či onej zmene, ale v skutočnosti sa zmeny desia - desia sa driny, ktorú predstavuje. Typicky k tomu dochádza vtedy, keď pacient zistí, že jeho manželstvo je v strašnom neporiadku a má naň deštruktívny vplyv, takže kvôli záchrane svojho duševného zdravia sa bude musieť buď rozviesť alebo vzťah od základu prebudovať, čo je zaiste proces veľmi obtažný a strastiplný. Premôže ich strach zo zdanlivo neprekonateľných tažkostí, ktoré by im priniesol osamotený život alebo naopak dlhé mesiace a roky snahy o spoločné vybudovanie radikálne zlepšeného vzťahu. Dávajú prednosť žalostnému statu quo pred obrovským úsilím, ktorého by bolo treba, aby každý z nich našiel cestu von zo svojej pasce.
Literatúra.
ŠKVARENINOVÁ, Oľga. Rečová komunikácia. 2. prepracované vyd. Bratislava: Slovenské pedagogické nakladateľstvo, 2004. ISBN 80-10-00290-9.
Stav systému

Stav systému môže byť:
Súradnica

Súradnica alebo koordináta môže byť:
Sklon

Sklon môže byť:
Stav systému (kybernetika)

Stav systému je v kybernetike je množina definovaných podmienok a údajov, ktoré charakterizujú skúmaný systém a spolu so vstupom systému vymedzujú jeho výstup. Stav k určitému časovému okamihu sa určuje vstupom a stavom systému v predchádzajúcom časovom okamihu. Z hľadiska správania systému sa rozlišuje rovnovážny a nerovnovážny stav.
Skok

Skok môže byť:
SKOK! je skratka pre politickú stranu Slovenská občianska koalícia
Termodynamický stav

Termodynamický stav je stav termodynamickej sústavy určený hodnotami fyzikálnych veličín, napr. tlakom, teplotou ap..
Surdopédia

Surdopédia alebo surdopedagogika je odbor špeciálnej pedagogiky, ktorý sa zaoberá teóriou a praxou rozvoja osobnosti, výchovou a vzdelávaním osôb sluchovo postihnutých.
Súrja

Súrja (sans.) je indický boh slnka, významný boh védskeho náboženstva (rgvédskeho panteónu). V staroindickom epose Mahábhárata sa stal otcom hrdinu Karny.
Strádanie

Strádanie môže byť:
Skoptofóbia

Skoptofóbia je rad psychoneurotických foriem (fóbie), v ktorých základným príznakom je pocit menejcennosti, obava z blamáže a hanbenie sa za chorobu (jej zastieranie), patologický strach z ľudí až autoostrakizmus. Patrí sem psychoneurotická koktavosť, neurotický strach zo skúšky, logofóbia, ereuthofóbia, strach z kozmetickej chyby, určité formy pisárskeho kŕča, strach z potenia, strach z neúspešného výkonu a niektoré vzácnejšie formy psychoneurózy. 
Skoptofóbia začína v detstve a v puberte sa zhoršuje alebo (napr. pri koktavosti) ustupuje inej, ťažšej forme skoptofóbie. V škole spôsobuje dieťaťu veľké ťažkosti, postupne ho vyraďuje z normálneho kontaktu so spolužiakmi, prípadne učiteľmi.
Surovina

Surovina je nespracovaný (surový) materiál, určený ako vstup do výroby (napr. guľatina, juta, železná ruda, surové železo)
Strana

Strana môže byť:
Hryhorij Savyč Skovoroda

Hryhorij Savyč Skovoroda (, ; * 3. december 1722, Čornuchy, Ukrajina – † 9. november 1794, Ivanovka) bol ukrajinský filozof, básnik a osvietenec.
Stav vecí

Stav vecí alebo vecný stav (nem. Sachverhalt) je to, ako sa vec má alebo ako sa veci majú k sebe navzájom; situácia. Neusporiadaný stav vecí je chaos.
Podľa Wittgensteina je stav vecí spojenie predmetov/vecí. Existencia stavov vecí je fakt (v zmysle Wittgensteina). Súhrn vecných stavov je bytie (v zmysle Wittgensteina).
Materiálna substancia

Materiálna substancia sa podľa Descarta vyznačuje rozpriestranenosť, má dĺžku, šírku a hĺbku.
Surracionalizmus

Surracionalizmus je koncepcia založená R. Alleauom a požadujúca, aby v ľudskom duchu bola obnovená dialektická realita funkcií imaginácie a rozumu, založených na dvoch principiálne odlišných, avšak vzájomne komplementárnych logických postupoch: logike analógie a logike idenity.
Strana nového typu

Strana nového typu je podľa V. I. Lenina politická strana, ktorá do seba zahrnula všetky funkcie štátu a
systematicky eliminuje opozíciu .
Stávanie

Stávanie je substanciálna zmena vecí a javov – ich nepretržitá premena na iné. Stávanie je jednota vnzikania a zanikania: vznikanie niečoho určitého je vždy zanikaním niečoho iného, zanikanie niečoho určitého je vždy vznikaním niečoho iného.
Súš

Súš môže byť:
Čierna skrinka (všeobecný pojem)

Čierna skrinka alebo čierna schránka (z ) je hmotný systém (objekt, proces, jav) s vnútornou organizáciou, štruktúrou a správaním prvkov, o ktorých nemá pozorovateľ nijaké informácie, ale má možnosť vplývať na celý systém cez jeho vstupy a registrovať jeho reakcie cez výstupy. Preto sa skúmanie čiernej skrinky uskutočňuje behavioristicky. Pozorovateľ pôsobí na čiernu skrinku cez jej vstupy a dostáva informácie z výstupov, t. j. umožňuje skrinke pôsobiť na seba a svoje registračné zariadenie. Pozorovateľ a čierna skrinka vytvárajú tak spolu systém so spätnou väzbou.
Zjednodušená definícia: Čierna skrinka je označenie zariadenia (javu) u ktorého je známe jeho chovanie, prejavy a reakcie na podnety, ale princíp a konštrukcia na základe ktorých funguje sú utajené.
Susedstvo

Susedstvo sú vzťahy medzi ľuďmi bývajúcimi v blízkosti, alebo geografická lokalita obyvateľov určitého územného celku (dediny, sídliska, domu). Zahrňuje sieť vzťahov sympatií, nesympatií, spolupráce, pomoci i odmietania. Umenie pracovať so susedstvom patrí k účinným metódam sociálnej a vzdelávacej práce.
Externé odkazy.
Masová politická strana

Masová politická strana je politická strana, do ktorej môže vstúpiť ktorýkoľvek občan. Obmedzenia vstupu bývajú minimálne, napr. dolná veková hranica, pričom nejde ani tak o celkový počet členov, ako o obmedzenosť získania členstva v strane. Príkladom môže byť Hlinkova slovenská ľudová strana, Komunistická strana Sovietskeho zväzu, Slovenská sociálnodemokratická strana, Sociálnodemokratická robotnícka strana Ruska, Strana demokratickej ľavice a Šípové križe.
Substancionalita

Substancionalita sú všetky vlastné reálne jestvujúcna, t. j. jestvujúcna, ktoré majú podstatu.
Strana rovnosti

Strana rovnosti je výraz naľavo od znaku rovnosti alebo výraz napravo od znaku rovnosti. V rovnosti rozlišujeme ľavú stranu rovnosti (Ľ) a pravú stranu rovnosti (P).
Skulptúra

Skulptúra môže byť:
Substitúcia

Substitúcia(lat.) môže byť:
Skúmanie

Skúmanie je odborné, vedecké, filozofické štúdium, pozorovanie, bádanie; spôsob produkovania nového poznania, spočívajúci vo vytýčení si úlohy, predbežnej analýze existujúcich údajov, podmienok a metód riešenia úloh danej triedy, vo formulácii východiskových hypotéz, v ich teoretickej analýze, v plánovaní a organizácii eventuálneho experimentu a jeho uskutočnení, analýza a zovšeobecnenie získaných výsledkov, v overovaní hypotéz na základe získaných faktov, v definitívnej formulácii získaných faktov a zákonov, v získaní vysvetlení a prognóz.
Substrát

Substrát (lat.) môže byť:
Empirické skúmanie

Empirické skúmanie je skúmanie zamerané priamo na objekt a opierajúce sa o údaje pozorovania a experimentu (porov. teoretické skúmanie).
Subsumovanie predmetu pod pojem

Subsumovanie predmetu pod pojem predpokladá rovnorodosť predstavy prvého s predstavou druhého, t. j. pojem musí obsahovať to, čo sa predstavuje v predmete, ktorý sa podeň subsumuje. Lebo práve to znamená výraz: predmet je obsiahnutý v nejakom pojme. Napríklad empirický pojem „taniera“ je rovnorodý s čistým geometrickým pojmom „kruhu“, lebo okrúhlosť, ktorá sa v prvom myslí, v druhom sa dá nazerať.
Straníckosť

Straníckosť je sociálne zameranie rešpektujúce alebo otvorene či skryto presadzujúce spoločenské ciele, normy a princípy istých záujmových skupín.
Filozofické skúmanie

Filozofické skúmanie je sebareflexívne skúmanie nekonečnostnej stránky vecí v kontexte miesta človeka vo svete.
Alpsko-himalájska sústava

Alpsko-himalájska sústava (iné názvy: alpsko-himalájsky systém, východo-západná oblasť alpínskej sústavy) je rozsiahla geomorfologická jednotka (sústava), do ktorej sa zaraďujú Alpy, Karpaty, Krymské vrchy, Kaukaz, Pamír, Ťanšan, Himaláje. Patrí do nej celé územie Slovenska. Sústava vznikala uzatváraním oceánskeho priestoru oceánu Tethys a zrážkou Laurázie s Gondwanou, prípadne jej časťami ako bola Kiméria, Apúlia, Arabská či Indická platňa.
Delí sa na nižšie jednotky v poradí podsústava, provincia, subprovincia, oblasť, celok, podcelok a časť.
Geomorfologické členenie.
Z geomorfologického hľadiska sa alpsko-himalájska sústava v Európe člení takto:
Stránka

Stránka môže byť:
Teoretické skúmanie

Teoretické skúmanie je forma skúmania spojená so zdokonaľovaním pojmového aparátu vedy a zameraná na všestranné poznanie v podstatných súvislostiach a zákonitostiach. Teoretické skúmanie otvára nové perspektívy vysvetlenia a predvídania faktov, orientuje a usmerňuje empirické skúmanie.
Súčasnosť

Súčasnosť môže byť:
Svetová strana

Svetové strany sú štyri hlavné smery k priesečníkom miestneho poludníka, resp. rovnobežky s horizontom: sever,
juh, východ, západ. 
Smery medzi svetovými stranami sú severovýchod, juhovýchod, severozápad, juhozápad a ďalej severoseverovýchod, východoseverovýchod atď. Označujú sa skratkami. Správne určiť svetové strany je nevyhnutné v leteckej doprave a námornej doprave i v orientácii vo voľnej prírode. V navigácii sa rovina obzoru delí na 32 úsekov, ktoré tvoria ružicu. Pri praktickom používaní sa juh určuje magnetickým kompasom, ktorý reaguje na magnetické pole Zeme. Jeho severo-južná orientácia nie je úplne identická s geografickým juhom a severom, preto je pri navigácii nutné prihliadať k tomuto faktu a v prípade námorných alebo leteckých navigačných výpočtov zahrnúť odchýlku (tzv. deklináciu) do výpočtov.
Finančná sústava

Finančná sústava je sústava finančných vzťahov vznikajúcich pri tvorbe a rozdeľovaní spoločenského produktu; pozostáva zo zdrojov na krytie štátnych finančných potrieb a zahrnuje príjmy, najmä daňové, ako aj prostriedky zo štátnych pôžičiek a iných zdrojov úveru a v niektorých prípadoch aj z inflačného výdaja obeživa.
Strasť

Strasť je telesné i duševné trápenie, súženie, bieda, bolesť, utrpenie, starosť, zármutok; opak slasti.
V indickej filozofii je strasť prejavom radžasu.
Hradská sústava

Hradská sústava alebo hradské zriadenie bolo územnosprávne a ekonomické členenie (sústava) území obývaných západnými Slovanmi (severní Slovania, Česko, Poľsko, Veľká Morava, rané Uhorsko) vo včasnom a čiastočne aj vrcholnom stredoveku, spočívajúca v tom, že prostredníctvom panovníkových zástupcov v centrálnych hradiskách či hradoch (hradských obvodoch) zabezpečovala fungovanie vojenskej, politickej, sudnej a finančnej správy krajiny.
Do začiatku 9. storočia mala funkciu územného združovania jednotlivých slovanských zoskupení. O jej existencii na Slovensku v čase Veľkej Moravy svedčí spis Bavorský geograf. Jej centrami boli v tom čase hradiská (Bratislava, Nitra, Zemplín, Gemer, Hont) ako zložky štátnej moci a správy. Po vzniku Uhorska na hradskú sústavu nadviazala (asi okolo roku 1000) komitátna sústava, teda komitáty.
V Česku ako hradská sústava označujeme najmä správnu sústavu přemyslovského štátu od 11. do polovice 13. storočia spočívajúcu vo výkone vojenskej, politickej, súdnej a finančnej správy v hradskom obvode (kastelánii) prostredníctvom panovníkových zástupcov (comes, kastelán, villicus).
Pevná látka

Pevná látka, tuhá látka, tuhé skupenstvo alebo pevné skupenstvo (o voľbe medzi slovami „pevný“ a „tuhý“ pozri napr. ) je jedno z troch hlavných skupenstiev, napr. ľad. Tuhá látka sa vyznačuje pevným, často pravidelným usporiadaním častíc. Teleso z tuhej látky udržuje svoj tvar, aj keď nie je uzavreté do nejakého objemu. Sily medzi časticami pevnej látky sú obvykle silnejšie ako sily, ktoré by spôsobili jeho rozpad, najčastejšie sa uvažuje gravitačná sila s veľkosťou porovnateľnou s pozemskými podmienkami.
Stratégia

Stratégia (z gr. "strategos" – generál alebo "stratos" (vojsko, výprava) + "agein" – viesť) je teória alebo prax riadenia sa súperov pri vykonávaní istých operácií, napr. vojenská stratégia. Stratégia sa uplatňuje v mnohých oboroch ľudskej (i zvieracej) činnosti, napríklad:
Skupina (sociológia)

Skupina je zoskupenie osôb, ktoré spája určitý znak (pohlavie, príbuzenský vzťah); možno ich deliť podľa veľkosti, od dvoch alebo troch členov, cez skupiny malé, až po skupiny veľké, národ, alebo v krajnom prípade celé ľudstvo; ďalej na skupiny formálne a skupiny neformálne, skupiny členské a skupiny referenčné, a i. Najčastejšie skúmanými znakmi skupín sú: vzájomná interakcia členov, spolupráca, identifikácia so skupinou, skupinové roly, komunikácia v skupine a i.
Komunikačná sústava

Komunikačná sústava je prepojenie vysielača a prijímača spájacím kanálom. Ak sa komunikačná sústava skladá z viac ako dvoch komunikantov (vysielačov a prijímačov), mohlo by sa hovoriť o komunikačnej sieti.